**Când nu ştiam ce e Iubirea**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când nu ştiam ce e Iubirea

Când nu ştiam ce e Iubirea

Şi-a ei mireasmă salvatoare

Prin cea mai sfântă lucrare

Ca să-mi dea neprihănirea...

Nu-nţelegeam, că izbăvirea

Din păcat este-un dar mare

Ce mi se-acordă ca favoare.

Adeseori mă-ndreptăţeam

Prin ale mele fapte proprii -

Şi nu puteam să mă apropii

De harul ce nu-l cunoşteam

Şi care nu-l prea-nţelegeam,

Că omul numai prin credinţă

În Domnu-avea-va biruinţă.

Când nu ştiam ce e Iubirea

Şi-a ei putere în schimbare

Din a păcatului... prinsoare

Ce-a semănat nenorocirea...

Nu-nţelegeam neprihănirea

Cum omului, -i va fi salvare

Şi i se-acordă... ca favoare.

Prin Duhul Sfânt, - stăruitor

Am înţeles, cum mântuirea

Ne-a rezolvat compătimirea,

Căci harul sfânt şi salvator

E dat de Domnul...- tuturor,

Chiar celor ce nu ştiu Iubirea

Cum ea le-a adus mântuirea.

Flavius Laurian Duverna